V mandatu 2006–2010 je bil direktor Televizije Slovenija, prej pa novinar notranje politične redakcije TVS. Znan je avtor dokumentarnih filmov med katerimi so najbolj odmevni Zločin, ki ne zastara, ki govori po povojnih pobojih na Slovenskem, Zamolčani – moč preživetja, o revolucionarnem nasilju med drugo svetovno vojno, ,o vzponu in padcu srbskega komunističnega voditelja, Škof Rožman – zločinec ali žrtev, o ljubljanskem škofu dr. Gregoriju Rožmanu . Možina je avtor več dokumentarcev iz Afriške celine; Angole, Konga, Burundija, Ruande. Med njimi je najbolj prepoznaven film o slovenskem misijonarju, ki je postal svetovno znani humanitarni delavec - Pedro Opeka – dober prijatelj.Možina je tudi avtor dokumentarnih filmov iz obdobja slovenskega osamosvajanja in najnovejše slovenske zgodovine. Slovenski plebiscit je dokumentarni film o prelomni odločitvi Slovencev 23. decembra 1990, da želijo živeti v samostojni in neodvisni državi. Film Domovina in država pa govori o vojni za Slovenijo, ki se je podtalno začela že ob prvih demokratičnih volitvah maja 1990 z razorožitvijo slovenske Teritorialne obrambe in trajala do odhoda zadnjega vojaka jugoslovanske armade 25. oktobra 1991. Urok Depale vasi je dokumentarec v katerem avtor rekonstruira vpliv preddemokratičnih struktur na strmoglavljenja obrambnega ministra Janeza Janše leta 1994.